नई दिल्ली/वॉशिंगटन. यूएस कांग्रेस में शुक्रवार को वह बिल दोबारा पेश किया गया, जो वहां की कंपनियों को विदेशों में अपने कॉल सेंटर्स खोलने से रोकेगा। बिल में यह प्रोविजन किया गया है कि ऐसा करने वाली कंपनियों को सरकार की तरफ से लोन या कोई मदद नहीं मिलेगी। इस बिल का मकसद अमेरिका से भारत जैसे देशों में जॉब्स के ट्रांसफर पर हमेशा के लिए रोक लगाना है। 'बैड एक्टर्स' की लिस्ट पब्लिक की जाएगी...
- न्यूज एजेंसी के मुताबिक, डेमोक्रेट सांसद जीन ग्रीन और रिपब्लिकन डेविड मैककिनले ने कांग्रेस में यह बिल पेश किया। इसे यूएस कॉल सेंटर एंड कंज्यूमर प्रोटेक्शन एक्ट कहा जा रहा है। यह बिल कंपनियों को अमेरिकी नौकरियां विदेशों में भेजने से रोकेगा।
- इसके तहत 'बैड एक्टर्स' की लिस्ट पब्लिक करके ऐसा करने वाली कंपनियों की पहचान भी जाहिर की जाएगी। इन बैड एक्टर्स यानी कंपनियों को कोई सरकारी मदद या लोन भी नहीं मिलेगा।
कॉल सेंटर इम्प्लाइज की लोकेशन बताना होगा जरूरी
- सांसदों के मुताबिक, अगर इस बिल ने कानून का रूप ले लिया तो अमेरिकी कंपनियों के लिए कॉल सेंटर इम्प्लाइज की लोकेशन बताना जरूरी होगा। कंज्यूमर की मांग पर कॉल सेंटर को अमेरिका में ट्रांसफर भी करना पड़ सकता है। अमेरिकी लेबर डिपार्टमेंट दूसरे देशों में कॉल सेंटर रखने वाली कंपनियों पर नजर भी रखेगा।
- ऐसा ही एक बिल 2013 में भी कांग्रेस में पेश किया गया था। उसमें कंज्यूमर्स को कॉल सेंटर्स की लोकेशन का खुलासा करने का प्रोविजन था। साथ ही, कॉल सेंटर को अमेरिका में ट्रांसफर करने का ऑप्शन भी था।
पूरे अमेरिका में 25 लाख कॉल सेंटर्स जॉब्स
- डेमोक्रेट सांसद जीन ग्रीन ने कहा, "54,000 कॉल सेंटर्स जॉब्स अकेले ग्रेटर ह्यूस्टन में ही हैं, जबकि पूरे अमेरिका में 25 लाख हैं। यह जरूरी है कि अमेरिकी वर्कर्स के लिए अच्छे जॉब्स बने रहें और उन्हें अपने लायक सैलरी भी मिलती रहे।"
- "अफसोस की बात है कि कॉल सेंटर्स जॉब्स भारत, फिलीपींस और दूसरे देशों में ट्रांसफर हो रहे हैं। नया बिल न केवल टेक्सास, बल्कि पूरे देश में कॉल सेंटर्स वर्कर्स को प्रोटेक्ट करेगा। इसके अलावा, यह अमेरिकी कंज्यूमर्स के साथ हो रही नाइंसाफी को भी रोकेगा।"
- "पिछले दशक में कंपनियों द्वारा विदेशों में अपने कॉल सेंटर खोलने में बढ़ोत्तरी हुई है, क्योंकि विदेशी वर्कर्स कम बेहतर लेबर कंडीशन और कम सैलरी में भी काम करने को तैयार रहते हैं। यह बात कई बार सामने आ चुकी है।"
भारत में कॉल सेंटर्स चला रहीं 5 बड़ी अमेरिकी कंपनियां
- Ford Motor Company (FMC)
- CISCO
- American Express (Amex)
- General Electronics (GE)
- Microsoft
- एक हालिया सर्वे के मुताबिक, अमेरिका और यूरोप की 80% आउटसोर्सिंग कंपनियों के लिए भारत टॉप डेस्टिनेशन है। दुनिया में 70% कंज्यूमर सपोर्ट आउटसोर्सिंग भारत से हैंडल होता है। भारत की कुल आउटसोर्सिंग पार्टनरशिप में करीब 56% हिस्सेदारी अमेरिकी कंपनियों की है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn zho_Hans zho_Hans sun_Latn vec_Latn awa_Deva